turjo4nis/wikipedia-bn-dump-20250701 huggingface dataset:
আরিতস এলুস্তোন্দো

আরিতস এলুস্তোন্দো ইরিবারিয়া (; জন্ম: ২৮ মার্চ ১৯৯৪; আরিতস এলুস্তোন্দো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

২০১৬ সালে, এলুস্তোন্দো স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন। স্পেনের বয়সভিত্তিক দলের হয়ে খেলার পর, তিনি ২০১৮ সালে বাস্ক দেশের হয়ে আন্তর্জাতিক পর্যায়ে অভিষেক করেছেন; বাস্ক দেশের জার্সি গায়ে তিনি এপর্যন্ত ২ ম্যাচে ১টি গোল করেছেন।

প্রারম্ভিক জীবন 
আরিতস এলুস্তোন্দো ইরিবারিয়া ১৯৯৪ সালের ২৮শে মার্চ তারিখে স্পেনের বেয়াসাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
এলুস্তোন্দো স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেনের বয়সভিত্তিক দলের হয়ে তিনি ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 
 
 

১৯৯৪-এ জন্ম
জীবিত ব্যক্তি
স্পেনীয় ফুটবলার
ফুটবল রক্ষণভাগের খেলোয়াড়
রিয়াল সোসিয়েদাদের ফুটবলার
লা লিগার খেলোয়াড়
স্পেনের আন্তর্জাতিক যুব ফুটবলার
বাস্ক দেশের আন্তর্জাতিক ফুটবলার
স্পেনীয় পুরুষ ফুটবলার
ফুটবল ফুলব্যাক
ফুটবল সেন্ট্রাল ডিফেন্ডার
সেহুন্দা দিভিসিওন বি-এর খেলোয়াড়
তেরসেরা দিভিসিওনের খেলোয়াড়
রিয়াল সোসিয়েদাদ বি-এর ফুটবলার
স্পেনের অনূর্ধ্ব-২১ আন্তর্জাতিক ফুটবলার
বোম্বাই হিন্দি

বোম্বাই হিন্দি () ভারতের মহারাষ্ট্র রাজ্যের রাজধানী মুম্বইতে প্রচলিত হিন্দুস্তানি উপভাষা। এটি মূলত মহারাষ্ট্রের সরকারি ও প্রধান ভাষা মারাঠি দ্বারা প্রভাবিত।

তথ্যসূত্র

কেন্দ্রীয় ইন্দো-আর্য ভাষাসমূহ
ভারতের ভাষা
মুম্বইয়ের সংস্কৃতি
ভারতীয় অপশব্দ
নর্মদা পুষ্করম

নর্মদা পুষ্করম নর্মদা নদী সম্পর্কিত একটি উৎসব।এটি সাধারণত ১২ বছরে একবার হয়। বৃষভ রাশিতে বৃহস্পতির প্রবেশের সময় থেকে ১২ দিনের জন্য এই পুষ্করম পালন করা হয়। 

অমরকণ্টকের ওঁকারেশ্বর হলো দ্বাদশ জ্যোতির্লিঙ্গের একটি। নর্মদা নদীতে পবিত্র স্নানের জন্য অমরকণ্টক শ্রেষ্ঠ স্থান।

আরও দেখুন
গোদাবরী মহা পুষ্করম
পুষ্কর মেলা
সরস্বতী পুষ্করম
যমুনা পুষ্করম

তথ্যসূত্র

ভারতের ধর্মীয় উৎসব
জল ও হিন্দুধর্ম
উৎসব
ভারতের ধর্মীয় ভ্রমণস্থান 
হিন্দু তীর্থস্থান
নর্মদা নদী
স্বীকৃতি (সৃজনশীল শিল্প ও বিজ্ঞান সম্পর্কিত)

স্বীকৃতি ( ব্রিটিশ ইংরেজি : acknowledgement  হল একটি সৃজনশীল শিল্পকলা এবং বৈজ্ঞানিক সাহিত্যে কাজ করার জন কৃতজ্ঞতার প্রকাশ।

যা লেখকের কাজের স্বীকৃতির মাধ্যমে ক্রেডিট পাওয়ার ইঙ্গিত দেয় এবং ব্যক্তি বা সংস্থার প্রশ্নে কাজটি তৈরিতে সরাসরি হাত ছিল না, তবে লেখক(গুলি) কে অর্থায়ন, সমালোনা বা উত্সাহ দিতে পারে। স্বীকৃতি শ্রেণীবদ্ধ করার জন্য বিভিন্ন স্কিম বিদ্যমান রয়েছে  

নিম্নলিখিত ছয়টি বিভাগ:-

 নৈতিক সমর্থন
 আর্থিক সহায়তা
 সম্পাদকীয় সমর্থন
 উপস্থাপনামূলক সমর্থন
 যন্ত্রগত/প্রযুক্তিগত সহায়তা
 ধারণাগত সমর্থন

উদ্ধৃতি ছাড়াও, যা সাধারণত একটি স্বীকৃতি হিসাবে বিবেচিত হয় না, ধারণাগত সমর্থনের স্বীকৃতি ব্যাপকভাবে বুদ্ধিবৃত্তিক ঋণ সনাক্তকরণের জন্য সবচেয়ে গুরুত্বপূর্ণ বলে মনে করা হয়। অন্যদিকে আর্থিক সহায়তার কিছু স্বীকৃতি, অনুদান প্রদানকারী প্রতিষ্ঠান দ্বারা আরোপিত আইনি আনুষ্ঠানিকতা হতে পারে। মাঝে মাঝে, বিজ্ঞানের হাস্যরসের বিটগুলি স্বীকৃতিতেও পাওয়া যায়। 

স্বীকৃত ব্যক্তি, পৃষ্ঠপোষক এবং তহবিল সংস্থাগুলির প্রভাব মূল্যায়নের জন্য গবেষণা পত্রগুলির স্বীকৃতি বিভাগ (যাকে "স্বীকৃতি প্যারাটেক্সট "ও বলা হয়)  থেকে বাইবলিওমেট্রিক সূচকগুলি বের করার কিছু প্রচেষ্টা করা হয়েছে।

তথ্যসূত্র
কাবেরী পুষ্করম

কাবেরী পুষ্করম হল কাবেরী নদীর একটি উৎসব। এটি সাধারণত ১২ বছরে একবার অনুষ্ঠিত হয়।

মায়িলাদুথুরাই 

 

মায়িলদুথুরাই (বা মেইল-আদুম-থুরাই যার অর্থ "যেখানে ময়ূর নৃত্য করে") তামিলনাড়ুর নাগপট্টিনাম জেলার একটি শহর। শহরটি রাজ্যের রাজধানী চেন্নাই থেকে ২৮১ কি.মি (১৭৫ মাইল) দূরে অবস্থিত। ময়লাদুথুরাইতে ময়ূরানাথস্বামী মন্দির নামক শৈব উপাসনালয় ও ১০৮ দিব্য দেশমগুলির মধ্যে একটি পরিমালা রঙ্গনাথর মন্দির অবস্থিত।

মহা পুষ্করম্ ১২ সেপ্টেম্বর - ২৪ সেপ্টেম্বর ২০১৭ পর্যন্ত মায়িলাদুথুরাইতে আড়ম্বরপূর্ণভাবে পালিত হয়েছিল। যেহেতু নক্ষত্রের আপেক্ষিক অবস্থান ও সরলরেখায় মিলিত হওয়া ১৪৪ বছরে একবার ঘটে। তাই ভক্তরা থুলা ঘাটে পবিত্র ডুব দেওয়ার জন্য ভিড় করেন। উৎসবের দিনগুলিতে বেদ পারায়ণম, হোমম্, মহাযজ্ঞ, সাংস্কৃতিক কর্মকাণ্ড যেমন সঙ্গীত, ঐতিহ্যবাহী নৃত্য, আধ্যাত্মিক প্রবচন, অন্নধনম ও পিথরু থর্পনমের আয়োজন করা হয়। নদীর মাঝে কংক্রিটের মেঝে এবং এক ফুট বালি দিয়ে পানি ধরে রাখার জন্য একটি স্থায়ী ট্যাঙ্ক স্থাপন করা হয়েছিল। কাঞ্চির আচার্য ও অন্যান্য বিশিষ্ট মঠ প্রধানগণ মায়িলদুথুরাইতে এই অনুষ্ঠানে উপস্থিত হয়েছিলেন।  

ভারতের উৎসব

থুলা ঘাটের ঘটনাবলী 

মূল ঘটনাটি হল, কাবেরীতে মায়িলাদুথুরাইয়ের থুলা কাট্টমে হাজার হাজার ভক্ত মহা পুষ্করম উৎসবের অংশ হিসাবে প্রস্তুত বিশেষভাবে তৈরি করা ট্যাঙ্ক থেকে পবিত্র জল ছিটিয়েছিলেন। থুলা কাট্টম্  ₹3 কোটি ব্যয়ে সংস্কার করা হয়েছিল। থুলা কাট্টমের ১২ পবিত্র কুণ্ডও (মধ্যযুগীয় চোল যুগে নির্মিত)  যথাযথভাবে সংস্কার করা  হয়েছিল। নদীর তীরে কাবেরী মঠের একটি মূর্তি স্থাপন করা হয়েছে যা এই উৎসবের অংশ হিসাবে পূজা করা হয়েছে।

উৎসবের প্রথম দিকে, ভাদাপাল কারাই-এ মঙ্গল বিনয়কর মন্দিরে যগশালা পূজা করা হয়।কাঞ্চি আচার্য শ্রী জয়েন্দ্র সরস্বতী, শ্রী শঙ্কর বিজয়েন্দ্র সরস্বতী স্বামীগল ধর্মপুরম ও থিরুভাবদুথুরাই অধিনমের প্রধান যাজক পবিত্রীকৃত নদীতে জল ঢেলে দিয়েছিলেন।

শ্রী ময়ূরনাথ স্বামী, শ্রী আইয়ারাপার, শ্রী কাশী বিশ্বনাথর, শ্রী বথরন্যেশ্বরের শোভাযাত্রার বিগ্রহগণ থুলা কট্টমের তীরে আগমন করেন।এর পরেই, সেই দেবতাদের অস্ত্র দেবারদের অভিষেক করা হয়। মঠ প্রধানগণ একটি পবিত্র ডুব দেন। কাবেরী মহা পুষ্করমের সূচনা হয়। ভক্তরা অনুষ্ঠানে অংশ নিতে মধপ্রধানদের অনুসরণ করেছিলেন।

অন্যান্য জায়গা 

মায়িলাদুথুরাই ছাড়াও শ্রীরঙ্গমে এই উৎসব অনুষ্ঠিত হয়।   উৎসবটি তালাকাবেরি, হোগেনাক্কল, ভবানী কুডুথুরাই, মেট্টুর, কোদুমুদি, তিরুচেঙ্গোড়ে কোক্কারায়ণপেট্টাই, করুর, পারমাথি ভেলুর, থিরুয়েনগোইমালাই, নেরুর, কুলিথালাই, থিরুপরাইথুরাই, থিরুপ্পারাইথুরাই, থিরুপ্পারাইথুরাই, থিরুপ্পালি, কুলিথালাই,  আকনম, কুত্তালাম ও পুম্পুহারে নদীর গতিপথ বরাবরও অনুষ্ঠিত হয়।

আরও দেখুন 
কুম্ভমেলা
গোদাবরী পুষ্করম
কৃষ্ণা পুষ্করম্
পুষ্করম্

তথ্যসূত্র

বহিঃসংযোগ
Free Helpline for Kaveri Pushkar Devotees

ভারতের ধর্মীয় উৎসব
জল ও হিন্দুধর্ম
উৎসব
ভারতের ধর্মীয় ভ্রমণস্থান 
হিন্দু তীর্থস্থান
কাবেরী নদী
আন্তর্জাতিক মর্যাদাক্রমে কাতার

আন্তর্জাতিক মর্যাদাক্রমে কাতার -এর অবস্থান দ্বারা বিভিন্ন বিষয়াবলীতে কাতারের (বা, এর বিভিন্ন প্রতিষ্ঠানের) অবস্থানকে বুঝানো হয়।

নগর 
দোহা
 জনসংখ্যার ভিত্তিতে বিশ্বের বৃহত্তম শহরের তালিকায় ১৩০তম।

জন-পরিসংখ্যান 
 জাতিসংঘ : জনসংখ্যা অনুযায়ী দেশসমূহের তালিকায় ২২১টির মধ্যে ১৫৫তম;
 জনসংখ্যার ঘনত্ব অনুযায়ী দেশসমূহের তালিকায় ২৪১টির মধ্যে ১২৮তম।;
 জাতিসংঘের ২০০৫ সালের বিশ্ব জনসংখ্যা সম্পর্কিত প্রতিবেদন অনুসারে, অভিবাসী জনসংখ্যা অনুযায়ী দেশসমূহের তালিকায় ১৯২টি দেশের মধ্যে ৫৩তম।

অর্থনীতি 
 জাতিসংঘ : মানব উন্নয়ন সূচক অনুযায়ী ১৮২টি দেশের মধ্যে ৩৩তম অবস্থানে রয়েছে;
 ২০০৭ সালে মনোনীত স্থূল অভ্যন্তরীণ উৎপাদন অনুযায়ী রাষ্ট্রসমূহের তালিকায় : আন্তর্জাতিক মুদ্রা তহবিলের তালিকায় ৫৯তম, বিশ্ব ব্যাংকের তালিকায় ৬৭তম, সিআইএ ওয়ার্ল্ড ফ্রাক্টবুকে ৬০তম;
 ২০০৬ সালে মনোনীত মাথাপিছু স্থূল অভ্যন্তরীণ উৎপাদন অনুযায়ী রাষ্ট্রসমূহের তালিকায় : আন্তর্জাতিক মুদ্রা তহবিলের তালিকায় ৩য়, সিআইএ ওয়ার্ল্ড ফ্রাক্টবুকে ৪র্থ;
 দি ইকোনমিস্টের ২০০৫ সালের জীবন-মান সূচকে ১১১টি দেশের মধ্যে ৪১তম নম্বরে;
 বিশ্ব অর্থনৈতিক ফোরামের বৈশ্বিক প্রতিযোগিতামূলক প্রতিবেদনে ১৩৩টি দেশের মধ্যে ২২তম স্থান এবং
 বিশ্ব অর্থনৈতিক ফোরামের ২০০৮ সালের ভ্রমণ এবং পর্যটন প্রতিযোগিতামূলক প্রতিবেদনে ১৩০টি দেশের মধ্যে ৪৮তম স্থান পেয়েছে।

অন্যান্য

তথ্যসূত্র

বহিঃসংযোগ 

আন্তর্জাতিক মর্যাদাক্রম
কাতার
লরেন্স লিন্ডারম্যান

লরেন্স লিন্ডারম্যান একজন লেখক যিনি প্লেবয় এবং পেন্টহাউস ম্যাগাজিনের জন্য ব্যাপকভাবে লিখেছেন। তিনি বেভারলি সিলসকে তার আত্মজীবনী লিখতেও সাহায্য করেছিলেন। 

প্লেবয় এর জুলাই, ১৯৮১ সংখ্যায় তার "আন্ডারকভার অ্যাঞ্জেল" নিবন্ধটি ছিল ল্যারি ফার্গুসনের বিয়ন্ড দ্য ল সিনেমার চিত্রনাট্যের ভিত্তি।

তথ্যসূত্র

বহিঃসংযোগ 

 আজামন.কম এ লরেন্স লিন্ডারম্যানের বই
জন্মের বছর অনুপস্থিত (জীবিত ব্যক্তি)
জীবিত ব্যক্তি
মার্কিন অনুসন্ধানী সাংবাদিক
প্লেবয় ব্যক্তি
মার্কিন ম্যাগাজিন সাংবাদিক
সোকোট্রা গভর্নরেট

সোকোট্রা দ্বীপপুঞ্জ ( ) বা সুকুত্রা হলো ইয়েমেনের অন্যতম গভর্নরেট। এটি সোকোট্রা দ্বীপপুঞ্জের  গার্ডাফুই চ্যানেলের সমন্বয়ে গঠিত।

ইতিহাস 
ব্রিটিশ শাসনের আগে থেকে, সোকোট্রা মাহরা সালতানাতের অংশ ছিল এবং মাহরা এডেন প্রটেক্টরেটের অংশ হওয়ার পরেও বর্তমানে তাই রয়ে গেছে। ১৯৬৭ সালে দক্ষিণ ইয়েমেনের স্বাধীনতার সময়, দ্বীপপুঞ্জটি দূরত্ব থাকা সত্ত্বেও এডেন গভর্নরেটের সাথে সংযুক্ত ছিল। ২০০৪ সালে, এটি হাদরামাউত গভর্নরেটে স্থানান্তরিত হয়। ডিসেম্বর ২০১৩ সাল থেকে এটি নিজস্ব একটি গভর্নরেট হয়।

২০১৮ সালের ৩০ এপ্রিল, সংযুক্ত আরব আমিরাত, চলমান ইয়েমেন গৃহযুদ্ধের অংশ হিসাবে, সৈন্য মোতায়েন করে এবং সোকোট্রা বিমানবন্দর এবং সমুদ্রবন্দরের প্রশাসনিক নিয়ন্ত্রণ নেয়। ২০১৮ সালের ১৪ মে, সৌদি সৈন্যদেরকেও দ্বীপে মোতায়েন করা হয়। সংযুক্ত আরব আমিরাত এবং ইয়েমেনের মধ্যে একটি যৌথ সামরিক প্রশিক্ষণ অনুশীলন হয়। সোকোট্রা বিমানবন্দর এবং ইয়েমেন সমুদ্রবন্দরের প্রশাসনিক নিয়ন্ত্রণ ফিরিয়ে দেওয়ার জন্য একটি চুক্তি হয়।

সাউদার্ন ট্রানজিশনাল কাউন্সিল ২০২০ সালের জুনে দ্বীপটির নিয়ন্ত্রণ দখল করে।

দ্বীপপুঞ্জ 
দ্বীপপুঞ্জটি চারটি বড় দ্বীপ নিয়ে গঠিত: সোকোট্রা, আবদ আল কুরি, সামহা এবং দারসা। এ পাশাপাশি দ্বীপপুঞ্জের উত্তরে ৩টি ছোট দ্বীপ আছে।

জেলাসমূহ
সোকোট্রা গভর্নরেট ২টি জেলায় বিভক্ত। এই জেলা দুটিকে আরও উপজেলাতে বিভক্ত করা হয়েছে। তারপরে উপজেলাকে আরও অসংখ্য গ্রামে বিভক্ত করা হয়েছে: হিদায়বু জেলা হলো ইয়েমেনের সোকোট্রা গভর্নরেটের দুটি জেলার মধ্যে একটি জেলা। এটি সোকোট্রা দ্বীপপুঞ্জের প্রধান দ্বীপের পূর্ব অংশ দখল করে আছে। এর রাজধানী এবং দ্বীপপুঞ্জের প্রধান শহর হলো হিদাইবু ( হাদিবু )। এ শহরের নামানুসারে এর নামকরণ করা হয়েছে হিদায়বু। ২০০৩ সালের হিসাবে, এ জেলার জনসংখ্যা ছিল ৩৪০১১ জন। এবং

কলান্সিয়া আবদ আল কুরি জেলা হলো ইয়েমেনের সোকোট্রা গভর্নরেটের দুটি জেলার মধ্যে একটি। এটি সোকোট্রা দ্বীপপুঞ্জের প্রধান দ্বীপের পশ্চিম অংশ এবং দ্বীপপুঞ্জের অন্যান্য সমস্ত দ্বীপজুড়ে আছে। সোকোট্রা দ্বীপের উত্তর উপকূলে অবস্থিত এর রাজধানী কলান্সিয়া এবং দ্বীপপুঞ্জের দ্বিতীয় বৃহত্তম দ্বীপ আবদ আল কুরির নামানুসারে এর নামকরণ করা হয়েছে। ২০০৩ সালের হিসাবে, এ জেলার জনসংখ্যা ছিল ১০১০৯ জন।

তথ্যসূত্র 

ইয়েমেনের গভর্নরেট
উইকিউপাত্তে স্থানাঙ্ক আছে
সোকোট্রা গভর্নরেট
কৃষ্ণা পুষ্করালু

কৃষ্ণা পুষ্করালু হল কৃষ্ণা নদীর একটি উৎসব যা সাধারণত প্রতি ১২ বছরে একবার করে অত্যন্ত গৌরবের সাথে পালিত হয়। কন্যা রাশিতে বৃহস্পতির প্রবেশের সময় থেকে ১২ দিনের জন্য পুষ্করম পালন করা হয়। উৎসবটি "তাত্ত্বিকভাবে" বারো মাস ধরে পালন করা হয় যতক্ষণ গ্রহটি সেই রাশিতে থাকে। তবে ভারতীয়দের বিশ্বাস অনুসারে প্রথম ১২ দিনকে সবচেয়ে পবিত্র মনে করা হয়।  দক্ষিণ রাজ্য অন্ধ্রপ্রদেশ, কর্ণাটক ও তেলেঙ্গানায় পুষ্করম একটি প্রাচীন ঐতিহ্য। ২০১৬ সালে উৎসবটি ১২ আগস্ট শুরু থেকে ২৩ আগস্ট পর্যন্ত অনুষ্ঠিত হয়েছিল।

বিজয়ওয়াড়ার ঘাটসমূহ: পদ্মাবতী ঘাট, কৃষ্ণাবেণী ঘাট, দুর্গা ঘাট, সীতানগরম্ ঘাট, পুন্নমি ঘাট, ভবানী ঘাট, পবিত্র সঙ্গম (ফেরি) ঘাট

অমরাবতীর ঘাট: শিবালয়ম্ ঘাট, ধ্যান বুদ্ধ ঘাট, ধরণীকোট ঘাট

কুরনুল জেলার ঘাট: পাতাল গঙ্গা ঘাট (শ্রীশৈলম্), সঙ্গমেশ্বরম্ নদীর ঘাট

গাদওয়ালের ঘাট: মাহবুব নগর জুরালা, বিচুপল্লী।

কর্ণাটকের ঘাট: চিকোদি (বাগলকোট), রায়চুর (কৃষ্ণ তালুক)

তথ্যসূত্র

ভারতের ধর্মীয় উৎসব
জল ও হিন্দুধর্ম
উৎসব
ভারতের ধর্মীয় ভ্রমণস্থান 
হিন্দু তীর্থস্থান
কৃষ্ণা নদী
গনবাদ-ই কাবুস (মিনার)

গনবাদ-ই কাবুস বা গনবাদ-ই কাবুস মিনার () হল ইরানের গনবাদ-ই কাবুস শহরের একটি স্মৃতিস্তম্ভ। ২০১২ সালে ইউনেস্কো বিশ্ব ঐতিহ্যবাহী স্থানের তালিকাভুক্ত হয়। এটি জিয়ারিদ শাসক কাবুসের (৯৭৮–১০১২), সামধি চিহ্নিত করে। তার জীবদ্দশায় ১০০৬/৭ সালে এটি নির্মিত হয়েছিল। এটি একটি  উঁচু নলাকার সমাধি মিনার যা প্রায়  দূর থেকে দেখা যায়। এই সৌধের নামানুসারে কাবুস শহরের নামকরণ করা হয়েছে।

এটি ইরানি স্থাপত্যের একটি মাস্টারপিস হিসেবে বিবেচিত। ফরাসি বংশোদ্ভূত শিল্প ইতিহাসবিদ এবং প্রত্নতত্ত্ববিদ ওলেগ গ্রাবারের মতে, এটি "একটি উদ্দেশ্য (মৃত্যুর বাইরে রাজকীয় গৌরব), একটি রূপ (নলাকার টাওয়ার একটি তারকাতে রূপান্তরিত), এবং একটি একক উপাদানের (ইট) মধ্যে প্রায় নিখুঁত ভারসাম্য অর্জন করেছে"। গনবাদ-ই কাবুস মিনার হল উত্তর ইরানের সবচেয়ে সুপরিচিত সমাধি মিনার এবং এটি অনেক প্রকাশনায় প্রদর্শিত হয়েছিল।

নির্মাণ, পরিকল্পনা এবং নকশা
মিনারের শিলালিপির ছন্দময় গদ্য থেকে জানা যায় যে, কাবুস তার জীবদ্দশায় ১০০৬/৭ সালে মিনারটির ভিত্তি স্থাপনের আদেশ দিয়েছিলেন। তিনি ছিলেন উত্তর ইরানের ঐতিহাসিক তাবারিস্তান অঞ্চলের জিয়ারিদ রাজবংশের একজন রাজপুত্র। ১১ শতকে, অঞ্চলটি জরাথুস্ট্রবাদ ধর্ম থেকে ইসলামে ধর্মান্তরিত হয়েছিল।

ইরানি সৌর এবং ইসলামিক চন্দ্র- দুটি পঞ্জিকা শৈলীতে স্মৃতিস্তম্ভের ভিত্তি তারিখ দেওয়া হয়েছে। স্মৃতিস্তম্ভের গোড়ায়  অভ্যন্তরীণ ব্যাস রয়েছে। শিলা এস. ব্লেয়ারের (২০০২) মতে, ভবনের প্রবেশদ্বারে ইরানে মোকারনাস কাঠামোর (অর্থাৎ স্ট্যালাকটাইট ভল্টিং) বিকাশের কিছু প্রাচীন প্রমাণ রয়েছে। নকশার দিক থেকে, গনবাদ-ই কাবুস মিনার ইরানের কাস্পিয়ান সাগরের উপকূলে অবস্থিত অন্যান্য নলাকার সমাধি মিনারে মতো। তবে, "অসাধারণ উচ্চতার" কারণে অন্যান্য উদাহরণ থেকে গনবাদ-ই কাবুস মিনার আলাদা। এর মোচাকৃতি ছাদকে  বিবেচনায় রেখে, মিনারটি পরিমাপ মাটি থেকে প্রায়  উপরে আবস্থিত যাটি তার বাহ্যিক ব্যাসের তিনগুণ। শিলা এস. ব্লেয়ারের টীকায় রয়েছে:

ওলেগ গ্রাবার (১৯৭৫) লিখেছেন যে, গনবাদ-ই কাবুস মিনার "স্পষ্টভাবে একটি ধর্মনিরপেক্ষ স্থাপত্যের সাধারণ শ্রেণীর অন্তর্গত"। উত্তর ইরানের মিনার সমাধির রূপ নিয়ে আলোচনা করার সময় (গনবাদ-ই কাবুস মিনার অন্তর্ভূক্ত), গ্রাবার বলেছিলেন যে, তারা জরাথুস্ট্রীয় অন্ত্যেষ্টিক্রিয়া কাঠামোর সাথে যুক্ত হতে পারে। তার মতে, জরাথুস্ট্রীয় অন্ত্যেষ্টিক্রিয়া কাঠামোর সংযোগ এতে "দৃঢ়ভাবে প্রস্তাবিত"। উদাহরণ হিসেবে তিনি গনবাদ-ই কাবুসের শিলালিপিতে ফার্সি সৌর পঞ্জিকার ব্যবহার এবং সেইসাথে উত্তর ইরানের অন্যান্য সমাধি মিনারে মাঝে-মাঝে মধ্য ফার্সি (পাহলভি) ব্যবহারের কথা উল্লেখ করেছেন। মেলানি মিচাইলিডিসের (২০০৯) মতে, উত্তর ইরানের মিনার সমাধিতে জরাথুষ্ট্রীয় প্রভাব "প্রকটভাবে উপস্থিত" এবং যা তাদের উচ্চতা, উদ্দেশ্য এবং আকারে দেখা যায়। তিনি যুক্তি দেন যে মিনারগুলি "সাসানিয়দের হারিয়ে যাওয়া রাজকীয় সমাধি" অনুকরণ করার জন্য জিয়ারিদ এবং বাভানডিডদের দ্বারা নির্মিত হয়েছিল।

চিত্রশালা

তথ্যসূত্র

টীকা

সূত্র

বহিঃসংযোগ

 

১০০৭-এ সম্পন্ন ভবন ও স্থাপনা
১১শ শতাব্দীতে সম্পন্ন মিনার
২য় সহস্রাব্দে ইরানে প্রতিষ্ঠিত
দশভুজাকার ভবন
ইরানের টাওয়ার
ইরানের জাতীয় কাজ
ইরানের বিশ্ব ঐতিহ্যবাহী স্থান
গোলেস্তন প্রদেশের ভবন ও স্থাপনা
জিয়ারিদ রাজবংশের সমাধিস্থল
গোলেস্তান প্রদেশের দর্শনীয় স্থান
হ্যারি কারাফিন

হ্যারি জে. কারাফিন (৪ সেপ্টেম্বর ১৯১৫ - ২৩ অক্টোবর ১৯৭৩) ছিলেন একজন মার্কিন অনুসন্ধানী সাংবাদিক দ্য ফিলাডেলফিয়া ইনকোয়ারারের সাথে যুক্ত। তিনি ২৪ বছর ধরে ইনকোয়ারারে একজন প্রতিবেদক ছিলেন (কপিবয় থেকে শুরু করে, ১৯৩৯ সালে শুরু করেছিলেন ), এবং ১৯৫০ এবং ১৯৬০-এর দশকে পেপারের তারকা রিপোর্টার হিসাবে বিবেচিত হন এবং সেইসাথে শহরের সেরা পরিচিত সাংবাদিক হিসাবে হন। দুর্নীতি উন্মোচনের জন্য (আংশিকভাবে জেলা অ্যাটর্নি ফাইলগুলিতে বিশেষ সুবিধাপ্রাপ্ত প্রবেশাধিকারের মাধ্যমে)।  একজন সহকর্মীর সাথে, কারাফিন ছিলেন স্থানীয় অনুসন্ধানী বিশেষায়িত প্রতিবেদনের জন্য ১৯৬৫ সালের পুলিৎজার পুরস্কারের জন্য তিনজন চুড়ান্ত তালিকার একজন। 

১৯৬৭ সালে ফিলাডেলফিয়া ম্যাগাজিনের একটি নিবন্ধ নেতিবাচক কভারেজ এড়াতে সম্ভাব্য প্রতিবেদনের বিষয়গুলি থেকে অর্থ প্রদানের বিষয়ে তার ইচ্ছা প্রকাশ করার পরে তাকে বরখাস্ত করা হয়েছিল।   কারাফিনকে ১৯৬৮ সালে ব্ল্যাকমেল এবং দুর্নীতির ৪০টি অভিযোগে দোষী সাব্যস্ত করা হয়েছিল   এবং ৪ থেকে ৯ বছরের কারাদণ্ড দেওয়া হয়েছিল; তিনি ১৯৭১ সালে ১৯৬৮ সালের বিচারে বিবৃতি সম্পর্কিত মিথ্যাচারের জন্য দোষী সাব্যস্ত হয়েছিলেন, যার জন্য তার সাজা ২-৭ বছর বাড়ানো হয়।।  মিথ্যা সাজা পেনসিলভেনিয়ার উচ্চ আদালত বাতিল করে। হ্যারি ১৯৭৩ সালে কারাগারে মারা যান।

তথ্যসূত্র 

 
১৯১৫-এ জন্ম
১৯৭৩-এ মৃত্যু
মার্কিন অনুসন্ধানী সাংবাদিক
২০শ শতাব্দীর মার্কিন অ-কল্পকাহিনী লেখক
এস্টার কাপলান

এসথার কাপলান একজন অনুসন্ধানী সাংবাদিক এবং ইনসাইডারের তদন্তের উপ-সম্পাদক, এবং তিনি এর আগে দ্য সেন্টার ফর ইনভেস্টিগেটিভ রিপোর্টিং, ভিলেজ ভয়েস এবং দ্য নেশনে কাজ করেছেন, রেডিওতে তিনি ডব্লিউবিএআই- তে কাজ করেছেন।  তার কাজ পোজ এবং হারপার্স ম্যাগাজিন এ প্রকাশিত হয়েছে।   তিনি উইথ গড অন দেয়ার সাইড জর্জ ডব্লিউ বুশ এবং ক্রিশ্চিয়ান রাইট বইয়ের লেখক।   তিনি ইয়েল বিশ্ববিদ্যালয় থেকে স্নাতক পাশ ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
মার্কিন অনুসন্ধানী সাংবাদিক
হিদায়বু জেলা

হিদায়বু জেলা (    ) হলো ইয়েমেনের সোকোত্রা গভর্নরেটের দুটি জেলার মধ্যে একটি জেলা। এটি সোকোট্রা দ্বীপপুঞ্জের প্রধান দ্বীপের পূর্ব অংশ দখল করে আছে। এর রাজধানী এবং দ্বীপপুঞ্জের প্রধান শহর হলো হিদাইবু ( হাদিবু )। এ শহরের নামানুসারে এর নামকরণ করা হয়েছে হিদয়িবু। ২০০৩ সালের হিসাবে, এ জেলার জনসংখ্যা ছিল ৩৪০১১ জন।

তথ্যসূত্র 

আরবি ভাষার লেখা থাকা নিবন্ধ
সোকোট্রা গভর্নরেটের জেলা
কলান্সিয়া আব্দুল কুরি জেলা

কুলেন্সিয়া ওয়া আবদ আল কুরি জেলা ( ) হলো ইয়েমেনের সোকোট্রা গভর্নরেটের দুটি জেলার মধ্যে একটি। এটি সোকোট্রা দ্বীপপুঞ্জের প্রধান দ্বীপের পশ্চিম অংশ এবং দ্বীপপুঞ্জের অন্যান্য সমস্ত দ্বীপজুড়ে আছে। সোকোট্রা দ্বীপের উত্তর উপকূলে অবস্থিত এর রাজধানী কুলেন্সিয়া এবং দ্বীপপুঞ্জের দ্বিতীয় বৃহত্তম দ্বীপ আবদ আল কুরির নামানুসারে এর নামকরণ করা হয়েছে। ২০০৩ সালের হিসাবে, এ জেলার জনসংখ্যা ছিল ১০১০৯ জন ।

তথ্যসূত্র 

উইকিউপাত্তে স্থানাঙ্ক আছে
আরবি ভাষার লেখা থাকা নিবন্ধ
সোকোট্রা গভর্নরেটের জেলা
সন্তু জহরমল সাহনি

সন্তু জহরমল সাহনি ছিলেন একজন ভারতীয় অর্ডিন্যান্স ফ্যাক্টরি সেবা (আইওএফএস ) আধিকারিক। তিনি ভারতীয় অর্ডন্যান্স ফ্যাক্টরির প্রথম ভারতীয় মহাপরিচালক হিসাবে দায়িত্ব পালন করেন।  ১৯৬২ খ্রিস্টাব্দে ভারত-চীন যুদ্ধ এবং ১৯৬৫ খ্রিস্টাব্দের ভারত -পাকিস্তান যুদ্ধে অবদানের জন্য তিনি যথাক্রমে ১৯৬২ খ্রিস্টাব্দে পদ্মশ্রী এবং ১৯৬৫ খ্রিস্টাব্দে পদ্মভূষণে ভূষিত হন।  তিনি  লন্ডন বিশ্ববিদ্যালয়ের অধীনস্থ লন্ডনের ইম্পেরিয়াল কলেজ থেকে মেকানিক্যাল ইঞ্জিনিয়ারিং নিয়ে পড়াশোনা করেন  তিনি মাত্র আটচল্লিশ বৎসর বয়সে মারা যান। তাঁর কনিষ্ঠ ভ্রাতা রাম সাহানি ছিলেন ভারতীয় গাড়ি প্রস্তুতকারক অশোক লেল্যান্ডের প্রথম চেয়ারম্যান ও ব্যবস্থাপনা পরিচালক  এবং তার আর এক অনুজ পদ্মশ্রী প্রাপক ভগবান সাহানি ছিলেন ভারতীয় সেনাবাহিনীর ব্রিগেডিয়ার এবং কোটার ইন্সট্রুমেন্টেশন লিমিটেড-এর সভাপতি।  তারা তিন ভাইই ইংল্যান্ডে ইঞ্জিনিয়ারিং নিয়ে পড়াশোনা করেন।

তথ্যসূত্র 

ভারতীয় প্রকৌশলী
ভারতীয় সরকারি কর্মকর্তা
ভারতীয় বেসামরিক কর্মচারী
রাচেল ওল্ডরয়েড

র‍্যাচেল ওল্ডরয়েড ২০২২ সাল পর্যন্ত ব্যুরো অফ ইনভেস্টিগেটিভ জার্নালিজমের ব্যবস্থাপনা সম্পাদক ছিলেন। তিনি পূর্বে দ্য মেইল অন সানডেতে কাজ করেছিলেন, যেখানে তিনি প্রতিবেদন বিভাগ চালু করেছিলেন। 

২০১১ সালে, তিনি ইরাক যুদ্ধে তার কাজের জন্য একটি অ্যামনেস্টি ইন্টারন্যাশনাল ইউকে মিডিয়া পুরস্কারে ভূষিত হন।

তথ্যসূত্র 

 
ব্রিটিশ সাংবাদিক
ব্রিটিশ অনুসন্ধানী সাংবাদিক
জীবিত ব্যক্তি
জন্মের বছর অনুপস্থিত (জীবিত ব্যক্তি)
ডেইলি মেইলের সাংবাদিক
গ্রাহাম জনসন (লেখক)

গ্রাহাম জনসন (জন্ম ৪ মে ১৯৬৮) যুক্তরাজ্যের লিভারপুলের একজন লেখক এবং অনুসন্ধানী সাংবাদিক।  তিনি বেশ কয়েকটি সংবাদ সংস্থার জন্য লিখেছেন এবং ২০০০-এর দশক থেকে অ-কল্পকাহিনী এবং কল্পকাহিনী বই উভয়ই লিখেছেন। তার কাজগুলি মূলত অপরাধ, বিশেষ করে সংগঠিত অপরাধকে কেন্দ্র করে। জনসন প্রামাণ্য চলচ্চিত্র তৈরি করেছেন এবং একজন অপরাধ পন্ডিত হিসেবে টেলিভিশনে হাজির হয়েছেন।

জীবনী 
১৯৯৫ এবং ১৯৯৭ এর মধ্যে, জনসন নিউজ অফ দ্য ওয়ার্ল্ডে কাজ করেন।  কাগজে বিস্ট অফ বোডমিন মুর সম্পর্কে তার একটি কুখ্যাত স্কুপ ছিল।  জনসন পরে ব্যাখ্যা করেছিলেন যে কাগজে ভয়ের সংস্কৃতি ছিল এবং তিনি তার বসদের চাপে গল্পগুলি তৈরি করেছিলেন। 

জনসন ১৯৯৭ থেকে ২০০৫ সাল পর্যন্ত সানডে মিররে কাজ করেছেন এবং ছয় বছর সংবাদপত্রের তদন্ত সম্পাদক ছিলেন।

তথ্যসূত্র

বহিঃসংযোগ 

 পাফিন বুকসে গ্রাহাম জনসন 

লিভারপুলের লেখক
জীবিত ব্যক্তি
ব্রিটিশ অনুসন্ধানী সাংবাদিক
ব্রিটিশ পুরুষ ঔপন্যাসিক
১৯৬৮-এ জন্ম
মাকাস্সেদ হাসপাতাল

আল-মাকাস্সেদ ইসলামিক চ্যারিটেবল সোসাইটি হাসপাতাল () হল একটি মুসলিম সম্প্রদায়ের প্রতিষ্ঠিত শিক্ষাদানকারী হাসপাতাল এবং মাকাস্সেদ ইসলামিক দাতব্য সম্প্রদায় দ্বারা প্রতিষ্ঠিত ফিলিস্তিনি আরবের দাতব্য হাসপাতাল। এটির ২৫০টি শয্যা রয়েছে এবং এটি পূর্ব জেরুসালেমের জয়তুন পর্বতে অবস্থিত। এটি প্রধানত ফিলিস্তিনি ভূখণ্ডের আরব জনসংখ্যার জন্য একটি তৃতীয় রেফারেল হাসপাতাল হিসাবে কাজ করে, যেমন পশ্চিম তীর (পূর্ব জেরুসালেম সহ) এবং গাজা ভূখণ্ড, তবে ইসরায়েলি জনগণের জন্য স্বাস্থ্যসেবা প্রদান করে যখন তারা অন্যান্য সুবিধা ব্যবহার করে বাধার সম্মুখীন হয়। এটি আল কুদস বিশ্ববিদ্যালয়ের মেডিসিন অনুষদের একটি শিক্ষাদানকারী হাসপাতাল।

হাসপাতালটি অগাস্টা ভিক্টোরিয়া হাসপাতাল, রেড ক্রিসেন্ট ম্যাটারনিটি হাসপাতাল (ফিলিস্তিনি রেড ক্রিসেন্ট সোসাইটি হাসপাতালও বলা হয়), সেন্ট জন আই হাসপাতাল, প্রিন্সেস বাসমা পুনর্বাসন কেন্দ্র এবং সেন্ট জোসেফ হাসপাতাল সহ পূর্ব জেরুসালেম হাসপাতাল নেটওয়ার্কের অংশ। নেটওয়ার্কটি ফিলিস্তিনের স্বাস্থ্যসেবা ব্যবস্থায় একটি গুরুত্বপূর্ণ ভূমিকা পালন করে।

বেশিরভাগ স্টাফ এবং রোগীরা ইসরায়েলের পশ্চিম তীরে বাধার জন্য অন্য দিকে দিয়ে আসে যা উভয় গ্রুপের জন্য হাসপাতালে পৌঁছাতে ক্রমাগত অসুবিধা সৃষ্টি করে। হাসপাতালটি গাজা ভূখণ্ড থেকে রোগীদের এবং তাদের আত্মীয়দের জন্য আবাসনের ব্যবস্থা করে যাদের জন্য হাসপাতালে যাওয়া বিশেষভাবে কঠিন।

আল-মাকাস্সেদ হাসপাতাল ১৯৬৮ সালে প্রতিষ্ঠিত হয়েছিল, সেখানে ৬০টি শয্যা ছিল।

তথ্যসূত্র

বহিঃসংযোগ

  

জেরুসালেমের হাসপাতাল
ফিলিস্তিনের হাসপাতাল
নিক হপকিন্স

নিক হপকিন্স হলেন একজন ব্রিটিশ অনুসন্ধানী সাংবাদিক এবং সম্প্রচারক, যিনি দ্য গার্ডিয়ান সংবাদপত্র এবং বিবিসির নিউজনাইট টেলিভিশন অনুষ্ঠানের জন্য তার কাজের জন্য পরিচিত।

কর্মজীবন 
নিক হপকিন্স ২০১৩ সালে এডওয়ার্ড স্নোডেন ফাঁস প্রকাশের জন্য দায়ী দ্য গার্ডিয়ানের তদন্তকারী দলের একজন সদস্য ছিলেন, যে কাজটি পুলিৎজার পুরস্কারে ভূষিত হয়েছিল। ২০১৪ সালে, তিনি, বিবিসি দ্বারা প্রচারিত একটি পদক্ষেপে, নিউজনাইট অনুষ্ঠানের সাথে কাজ করার জন্য নিয়োগ পান, সুইচের পিছনে একজন অনুপ্রেরণাকারী হিসাবে অনুষ্ঠানটি তার কেরিয়ার-ব্যাপী প্রশংসা অর্জন করে। 

২০১৬ সালের জানুয়ারিতে, হপকিন্স তদন্তের প্রধান হিসেবে দ্য গার্ডিয়ানে ফিরে আসেন। এরপর, সংবাদপত্রটি দায়িত্বপ্রাপ্ত তদন্তকারী দলকে ভেঙে দেয়, সদস্যদের সংগঠনের মধ্যে অন্য পদ খুঁজতে বলে। ২০১৮ সালের জানুয়ারী পর্যন্ত, হপকিন্স দ্য গার্ডিয়ানে প্রধান তদন্তকারীর ভূমিকা বজায় রেখেছিলেন।

তথ্যসূত্র 

জীবিত ব্যক্তি
ব্রিটিশ অনুসন্ধানী সাংবাদিক
গার্ডিয়ানের সাংবাদিক
জন্মের বছর অনুপস্থিত (জীবিত ব্যক্তি)
স্টেফানি মার্শ

স্টেফানি মার্শ একজন ব্রিটিশ সাংবাদিক, লেখক এবং দ্য টাইমস এর একজন সিনিয়র ফিচার লেখক।  তিনি দ্য টাইমসের ফিলিস্তিনে একজন সংবাদদাতা ছিলেন এবং ২০০৮ সালে ফ্রিটজল মামলাটি কভার করার জন্য প্রথম ইংরেজিভাষী সাংবাদিকদের একজন ছিলেন। 

২০০৬ সালে, মার্শ মাউন্ট এভারেস্ট থেকে তার প্রতিবেদনের জন্য ব্রিটিশ প্রেস অ্যাওয়ার্ডে বছরের ফিচার লেখক হিসেবে মনোনীত হন।

প্রকাশনা 

 স্টেফানি মার্শ এবং বোজান প্যানসেভস্কি, দ্য ক্রাইমস অফ জোসেফ ফ্রিটজল, হার্পার এলিমেন্ট, 2009,

তথ্যসূত্র 

জীবিত ব্যক্তি
ব্রিটিশ অনুসন্ধানী সাংবাদিক
জন্মের বছর অনুপস্থিত (জীবিত ব্যক্তি)
দ্য টাইমসের ব্যক্তি
ব্রিটিশ নারী সাংবাদিক
নিক রেন

নিক রেন যুক্তরাজ্যে জন্মগ্রহণকারী একজন প্রাক্তন সাংবাদিক এবং সিএনএন ইন্টারন্যাশনালের ডিজিটাল পরিষেবার প্রাক্তন ভাইস প্রেসিডেন্ট।    নিক রেন ফেসবুকে কাজ করছেন ইউরোপ মধ্যপ্রাচ্য ও আফ্রিকার নিউজ প্রোগ্রামের প্রধান হিসেবে।

কর্মজীবন 
১৯৯০ সালে ইংল্যান্ডে সাউদার্ন নিউজপেপার সংবাদপত্রের প্রতিবেদক হিসেবে ওয়েন তার কর্মজীবন শুরু করেন। ১৯৯৬ থেকে ১৯৯৭ সাল পর্যন্ত তিনি ইউনাইটেড প্রেস ইন্টারন্যাশনালের জন্য একজন ফ্রিল্যান্স প্রতিবেদা হিসেবে কাজ করেছেন। ১৯৯৭ সালে তিনি রয়টার্সে একজন ফ্রিল্যান্স প্রতিবেদক হিসেবে কাজ শুরু করেন।  তিনি ১৯৯৭ সালে ২০০০ সাল পর্যন্ত একজন সহকারী পরিচালক হিসাবে বিবিসিতে যোগদান করেন, তিনি সেই দলের সদস্য ছিলেন যেটি বিবিসি নিউজ ওয়েবসাইট চালু এবং কলেবর বৃদ্ধি করেছিল। 

রেন ২০০৩ সালে সিএনএন-এ একজন ব্যবস্থাপনা সম্পাদক হিসেবে যোগদান করেন।   ২০০৮ থেকে ২০১৪ সাল পর্যন্ত তিনি সিএনএন ইন্টারন্যাশনাল ডিজিটাল সার্ভিসের ভাইস প্রেসিডেন্ট নিযুক্ত হন।   তারপরে তিনি ২০১৪ সালে ফেসবুকে-এ যোগ দেন এবং ২০২০ নাগাদ পর্যন্ত ইএমইএ-এর জন্য নিউজ পার্টনারশিপ প্রোগ্রামের প্রধান হন।

তথ্যসূত্র 

 
জীবিত ব্যক্তি
জন্মের বছর অনুপস্থিত (জীবিত ব্যক্তি)
ব্রিটিশ অনুসন্ধানী সাংবাদিক
সিএনএন ব্যক্তি
আবখাজিয়া জাতীয় ফুটবল দল

আবখাজিয়া জাতীয় ফুটবল দল হল অব স্বীকৃত আবখাজিয়ার প্রতিনিধিত্বকারী দল। তারা ফিফা বা উয়েফা সাথে অনুমোদিত নয় এবং তাই ফিফা বিশ্বকাপ বা উয়েফা ইউরোপীয় চ্যাম্পিয়নশিপ জন্য প্রতিদ্বন্দ্বিতা করতে পারে না। ২০১৪ সালে প্রথম কনিফা বিশ্ব ফুটবল কাপ অংশ নিয়েছিল এবং সামগ্রিকভাবে ৮ম স্থান অর্জন করে এবং ২০১৬ সালে দ্বিতীয় সংস্করণের আয়োজন করে এবং জয়লাভ করে।

ইতিহাস. 
২০১২ সালে পুনরুজ্জীবনের পর আবখাজিয়া কনিফা ছত্রছায়ায় আন্তর্জাতিকভাবে প্রতিযোগিতা করে। দলটি ২০১৪ সালে কনিফা বিশ্বকাপ আত্মপ্রকাশ করে এবং ২০১৬ সালে তারা যে সংস্করণটি আয়োজন করেছিল তা জিতেছিল।

২০১৯ সালে আবখাজিয়া তাদের প্রথম উপস্থিতি তৈরি করে কনিফা ইউরোপীয় কাপ যেখানে তারা তৃতীয় স্থান অর্জন করে।

২০২৩ সালে আবখাজিয়া ২০২৪ কনিফা বিশ্বকাপ বাছাইপর্বের গ্রুপ ডি - তে আর্টসকার সাথে ড্র হয়েছিল। ম্যাচটি প্রথমে ১০ই জুলাই অনুষ্ঠিত হওয়ার কথা ছিল। তবে ম্যাচটি পিছিয়ে দেওয়া হয়।

আন্তর্জাতিক রেকর্ড

কনিফা বিশ্ব ফুটবল কাপে কনিফা বিশ্ব ফুটবল কাপ

কনিফা ইউরোপীয় ফুটবল কাপেকনিফা ইউরোপীয় ফুটবল কাপ

ফলাফল ও সূচি

২০২০

২০২১

২০২২

বর্তমান দল 
নিম্নলিখিত ২৩ জন খেলোয়াড়কে ২০১৯ কনিফা ইউরোপিয়ান ফুটবল কাপের জন্য দলে ডাকা হয়েছিল।

শীর্ষ গোলরক্ষক 
শুধুমাত্র কনিফা টুর্নামেন্টের ম্যাচগুলি গণনা করা হয়।

সম্মাননা 
কনিফা বিশ্ব ফুটবল কাপ
 বিজয়ীরা (১টা ২০১৬)
কনিফা ইউরোপীয় ফুটবল কাপ
 ৩য় স্থান (১ লা ২০১৯)

ম্যানেজাররা

আরও দেখুন 

 আবখাজিয়া জাতীয় ফুটবল দলের ফলাফল (2012 - 2019)
 আবখাজিয়া জাতীয় ফুটবল দলের ফলাফল (2020 - বর্তমান)
 আবখাজিয়া জাতীয় ফুটবল দলের ফলাফল (অনানুষ্ঠানিক ম্যাচ)

তথ্যসূত্র 

আবখাজিয়া ফুটবল